#opdielug met Jeremeo Le Cordeur | LitNet
Menán van Heerden, Robyn van de Rhede, Jeremeo Le Cordeur Onderhoude 2019-10-01
Afrikaans en Afrikaaps leef en beef op teaterverhoë, in die woordkuns van rymkletsers en digters, tydens vurige debatte by feeste ... en die lys hou nie op nie!
Die derde gas op die maandelikse Lekker LitNet-insetsel op Radio 786 is bekroonde teater-praktisyn Jeremeo Le Cordeur.
By die Radio 786-ateljee in Athlone, Kaapstad. Van links: Robyn van de Rhede, Zainab Bean (programbestuurder by Radio 786), Chenal Kock, Menán van Heerden en Jeremeo Le Cordeur
Jeremeo het meer vertel oor:
♦ Sy Suidoosterfees-toekenning (Nasionale Afrikaanse Teater-inisiatief, oftewel NATi se Rising Star-toekenning) en sy toneelstukke, Jerry, an unconventional hero en Dude, wa’s my bakkie?
♦ Die stories wat hy graag vertel en wat hy dink moet vertel word
♦ Hoe sy Afrikaans van Afrikaaps verskil
♦ Sy gunsteling Afrikaaps-woorde
♦ Sy kunstenaarsverblyf in Liverpool, Engeland as Kunstekaap-verteenwoordiger
♦ Sy deelname aan die Baxter-teater se musiek-meesterklasse aangebied deur David Kramer
♦ Sy webtuiste Vulture Productions
♦ Sy fotografie van toneelstukke
*Luister ook na die maandelikse #litkitsfeit oor Afrikaans aan die einde van elke onderhoud*
Waar en wanneer skakel ek maandeliks in?
⇒ Die Lekker LitNet: #litnetisnetlit-insetsel word die eerste Sondag van elke maand uitgesaai tydens die maandelikse program Barakat, aangebied deur die Afrikaanse Taalraad (met Fatima Allie agter die mikrofoon).
⇒ Skakel in op die eerste Sondag van elke maand, 17h00–18h00 (Radio 786 – 100.4fm).
⇒ Luister hier na die lewende-stroom-skakel van Radio 786
Ons vierde gas is bekroonde teater-praktisyn en voormalige Die Burger-joernalis, Herschelle Benjamin. Herschelle vertel meer oor sy dramas, In Slavenhuis 39 en Korreltjie kop klong is my dood, asook ’n teater-somerskool by die Universiteit van Edinburgh, waar hy ’n tutor was.
Ons vyfde gas is Romario Fabiano Cloete, ’n honneursstudent aan die Universiteit van Wes-Kaapland. Romario gesels oor Namakwalandse Afrikaans. Lees ook Romario se LitNet-artikel: “Van plat tot volrond en rondborstig in my taal”.